|  |  |
| --- | --- |
| *BIROUL DE INFORMARE ŞI RELAŢII PUBLICE* |  25/10/2024 |
| Nr. 959/VIII/2 |  |

Către

**Puterea.ro**

În atenția domnului Ion Teleanu

La cererea dvs. înregistrată cu numărul de mai sus, Biroul de Informare şi Relaţii Publice este abilitat să vă comunice următoarele:

 În situația în care Direcția Națională Anticorupție ar avea în lucru o cauză penală în care s-ar efectua cercetări cu privire la aspectele semnalate de dvs. în cerere, informațiilor solicitate le-ar fi incidente prevederile art. 285 alin. 2 din Codul de procedură penală *(„Procedura din cursul urmăririi penale este nepublică”*), art. 62 alin. (3) din Legea nr. 304/2004 republicată, care prevede printre altele faptul că *„În comunicarea publică, parchetele trebuie să respecte (...), caracterul nepublic al urmăririi penale (...)”* și art. 12 alin. 1 lit. e și f din Legea 544/2001 privind liberul acces la informații de interes public.

 Comunicarea publică a Direcției Naționale Anticorupție, care este o unitate de parchet, ține cont de specificul activităților de urmărire penală, în care există limite determinate de respectarea drepturilor fundamentale recunoscute de legislația internă și internațională (prezumția de nevinovăție, protecția vieții private, asigurarea bunei desfășurări a urmăririi penale).

 Prin urmare, vă transmitem că nu vă putem confirma sau infirma existența vreunui dosar penal, în lucru, care să vizeze aspectele semnalate de dvs.

 **BIROUL DE INFORMARE ŞI RELAŢII PUBLICE**